**বিশ্ববাজারে সোনার দাম আরও কমল**

 **‘**বিশ্ববাজারে সোনার দাম ধারাবাহিকভাবে কমছে।  গত এক সপ্তাহে ২৪ ডলারের ওপরে কমেছে প্রতি আউন্স সোনার দাম।  ফলে দুই সপ্তাহের টানা পতনে প্রতি আউন্স সোনার দাম কমেছে প্রায় ৫৩ ডলার।

এদিকে সোনার পাশাপাশি গত সপ্তাহে প্লাটিনামের দামও কমেছে। তবে রুপার দাম কিছুটা বেড়েছে।

বিশ্ববাজারে গত এক সপ্তাহে প্রতি আউন্স সোনার দাম কমেছে ২৪ দশমিক ৫৭ ডলার বা ১ দশমিক ২৭ শতাংশ। এতে এক আউন্স সোনার দাম দাঁড়িয়েছে ১ হাজার ৮৮৮ দশমিক ৯৬ ডলার।

এর আগের সপ্তাহে প্রতি আউন্স সোনার দাম কমে ২৮ দশমিক ১৫ ডলার বা ১ দশমিক ৪৫ শতাংশ। এতে দুই সপ্তাহের ব্যবধানে প্রতি আউন্স সোনার দাম কমেছে ৫২ দশমিক ৭২ ডলার।  এক মাসের ব্যবধানে বিশ্ববাজারে সোনার দাম ৪ দশমিক ৪৭ শতাংশ কমেছে।

অন্যদিকে গত এক সপ্তাহে রুপার দাম বেড়েছে দশমিক ৩৪ শতাংশ। এতে প্রতি আউন্স রুপার দাম দাঁড়িয়েছে ২২ দশমিক ৭৪ ডলার।

অপরদিকে গত সপ্তাহে প্লাটিনামের দাম কমেছে দশমিক ২৭ শতাংশ। এতে প্রতি আউন্স প্লাটিনামের দাম দাঁড়িয়েছে ৯০৯ দশমিক ৮৮ ডলার। এর আগের সপ্তাহে প্লাটিনামের কমে ১ দশমিক শূন্য ৭ শতাংশ। এক মাসের ব্যবধানে প্লাটিনামের দাম কমল ৬ দশমিক ৪৯ শতাংশ।